Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 1999. évi LXXVI. törvény (Szjt.) 77. § (1) bekezdésében és
Paragraph Index: 2213

1. A jogdíjközlemény tárgyi hatálya 1.1. A nyilvánosság számára lehívásra történõ hozzáférhetõvé tétel a rögzített elõadásoknak, vagy azok részleteinek (a továbbiakban együtt: elõadás) vezeték útján, vagy bármely más eszközzel vagy módon történõ olyan nyilvános hozzáférhetõvé tétele, amelynek során a nyilvánosság tagjai mind az egyes elõadásokat, mind a hozzáférés helyét és idejét egyénileg választhatják meg (a továbbiakban: lehívásra történõ hozzáférhetõvé tétel vagy felhasználás). 1.2. A lehívásra történõ hozzáférhetõvé tétel megvalósul tekintet nélkül arra, hogy a nyilvánosság tagjai a lehívott elõadásokat számítógépre vagy bármely hordozóra letölthetik-e. 1.3. A kereskedelmi célból kiadott hangfelvételben vagy az arról készült másolatban rögzített elõadásnak az Szjt. 77. § (1) bekezdése körébe esõ nyilvánossághoz közvetítése nem minõsül lehívásra történõ hozzáférhetõvé tételnek. 1.4. Az elõadás lehívásra történõ hozzáférhetõvé tételéhez az elõadómûvész engedélyét kizárólag a jelen jogdíjközleményben említett felhasználásokra lehet megadottnak tekinteni, és kizárólag abban az esetben, ha a szolgáltató [7. a) pont] teljesíti a jelen jogdíjközleményben foglalt feltételeket. 1.5. Szerzõi mû elõadása, továbbá a hangfelvételben vagy filmalkotásban rögzített elõadás esetén a lehívásra történõ hozzáférhetõvé tételhez az MSZSZ—EJI engedélyén kívül az érintett jogosultak engedélye is szükséges.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes